โจวันนี ดี โลเรนโซ

โจวันนี ดี โลเรนโซ  (เกิด 4 สิงหาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งแบ็กขวาให้แก่นาโปลีในเซเรียอาและทีมชาติอิตาลี

 สโสรอาชีพ 
ระหว่างปี 2015 ถึง 2017 ดิ ลอเรนโซ ลงเล่นให้กับ มาเตรา โดยลงสนามไปทั้งหมด 58 นัด และทำได้ 3 ประตู ดิ ลอเรนโซ เซ็นสัญญากับ เอ็มโปลี ในเดือนสิงหาคม 2017

วันที่ 7 มิถุนายน 2019 ดิ ลอเรนโซ ย้ายร่วมทีม นาโปลี ด้วยค่าตัว 8 ล้านยูโร วันที่ 14 กรกฎาคม 2022 ดิ ลอเรนโซ ได้รับการแต่งตั้งให้เป็นกัปตันทีมคนใหม่ของนาโปลี ต่อจากการย้ายออกไปของ โลเรนโซ อินซิญเญ และ กาลีดู กูลีบาลี

 ทีมชาติ 
ดี โลเรนโซเคยเป็นตัวแทนของทีมชาติอิตาลีในรุ่นอายุไม่เกิน 20 ปีและรุ่นอายุไม่เกิน 21 ปี

วันที่ 14 สิงหาคม ค.ศ. 2013 เขาลงเล่นนัดแรกให้แก่ทีมชาติรุ่นอายุไม่เกิน 21 ปีภายใต้การคุมทีมของอดีตนักฟุตบอลอิตาลี ลุยจี ดี บีอาโจ ในเกมกระชับมิตรที่พบกับสโลวาเกีย ซึ่งอิตาลีเอาชนะไปได้ 4–1

เขาลงเล่นให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2019 โดยได้ลงเล่นเป็นตัวจริง ช่วยให้ทีมบุกไปเอาชนะลีชเทินชไตน์ 5–0 ในฟุตบอลชิงแชมป์แห่งชาติยุโรป 2020 รอบคัดเลือก

เดือนมิถุนายน ค.ศ. 2021 เขามีชื่อติดทีมชาติอิตาลีในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี วันที่ 11 กรกฎาคม เขาได้ลงเล่นเต็มเวลาในนัดชิงชนะเลิศที่สนามกีฬาเวมบลีย์และมีส่วนช่วยให้อิตาลีชนะเลิศรายการนี้เป็นสมัยที่สอง หลังจากที่เอาชนะการยิงลูกโทษเหนืออังกฤษ 3–2

เมื่อวันที่ 8 กันยายน ดิ ลอเรนโซ ทำประตูแรกให้กับทีมชาติอิตาลีชุดใหญ่ ซึ่งเป็นประตูปิดท้ายในเกมเหย้าที่เอาชนะ ลิทัวเนีย 5–0 ในการแข่งขัน ฟุตบอลโลก 2022 รอบคัดเลือก; นอกจากนี้ เขายังมีส่วนร่วมกับประตูแรกในทีมชาติของ Giacomo Raspadori ซึ่งเป็นประตูที่สามของแมตช์นี้อีกด้วย

 ชีวิตส่วนตัว 
ดี โลเรนโซ เกิดที่ Castelnuovo di Garfagnana พ่อแม่ของเขามาจากกัมปาเนียในภาคใต้ของอิตาลี

 เกียรติประวัติ 
เอมโปลี
 เซเรียบี: 2017–18

นาโปลี
 โกปปาอีตาเลีย: 2019–20

อิตาลี
 ฟุตบอลชิงแชมป์แห่งชาติยุโรป: 2020

 เครื่องราชอิสริยภรณ์ 

 อ้างอิง 

 แหล่งข้อมูลอื่น 



 Career summary by AIC.football.it
 Lega Serie A Profile

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเอมโปลี
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้ได้รับเครื่องอิสริยาภรณ์คุณธรรมแห่งสาธารณรัฐอิตาลี
หมวดหมู่:นักกีฬาอิตาลีที่เป็นแชมป์ยุโรป